วีรกรรมมันเด็ดดวง เหตุรัสเซียขอรถถังฮีโร่ T34-85 คืนจาก สปป.ลาว
ภาพจาก ยูทูบ TV Zvezda รายการสารคดี Combat Approved,สื่อนอกรายงานเหตุผลที่รัสเซียขอรถถัง T34-85 ของ สปป.ลาวทั้ง 30 คันกลับไป เพราะเป็นฮีโร่จากสงครามโลกครั้งที่ 2 จะได้ร่วมพาเหรดฉลองวันแห่งชัยชนะ และใช้ถ่ายภาพยนตร์สงครามอิงประวัติศาสตร์,เมื่อหลายวันก่อน สำนักข่าวทาสส์ของประเทศรัสเซีย รายงานอ้างกระทรวงกลาโหมรัสเซียว่า รถถังกลางแบบ T34-85 จำนวน 30 คันได้มาถึงยังเมื่อท่าวาลาดิวอสต็อก หลังจากที่ออกเดินทางมากว่า 4,500 กิโลเมตร จาก สปป.ลาว เพื่อนบ้านของประเทศไทย เพื่อมุ่งหน้าไปยังกรุงมอสโก รถถังรุ่นนี้ยังคงมีประจำการอยู่ในกองทัพบกของ สปป.ลาว หลังมีการเปิดเผยโดยสำนักข่าวรัสเซียที่ไปทำข่าวในลาวว่า รถถัง T34-85 ของ สปป.ลาว ยังคงใช้งานได้ดี และยังเป็นกำลังรบหลักอยู่,รถถังรุ่น T34-85 เป็นรถถังที่ผลิตขึ้นมาสมัยสงครามโลกครั้งที่ 2 พัฒนาต่อยอดจากรถถังกลาง T34 ด้วยการเปลี่ยนป้อมปืนและติดปืนใหญ่ขนาด 85 มม. ที่มีอำนาจการเจาะเกราะรถถังเยอรมันได้ดีกว่า ปืนใหญ่ขนาด 76 มม. ที่มีใช้ในรุ่นเดิม จนสามารถต่อกรกับรถถังของนาซีอย่าง ไทเกอร์ แพนเธอร์ และ แพนเซอร์ 4,แม้จะมีอายุมากเกือบ 80 ปี นับตั้งแต่ผลิตออกจากโรงงานช่วงปี 1940 โดยเป็นกำลังสำคัญของกองทัพแดงในการเอาชนะกองทัพยานเกราะของนาซีเยอรมันช่วงสงครามโลกครั้งที่ 2 มันถูกผลิตขึ้นมา 57,000 คัน จนถึงปี 1945 และยังถูกผลิตต่อจนหลังสงครามจบลง มี T34 รวมแล้ว 80,000 คัน อีกทั้งกระจายไปยังประเทศต่างๆ หลายร้อยคัน โดยปัจจุบันส่วนมาก รถถัง T34 ไปไปตั้งแสดงอยู่ในพิพิธภัณฑ์ หรือสถานที่สำคัญๆ มีน้อยมากที่ยังสามารถวิ่งได้ และช่วงต้นของสงครามเย็น T34 เป็นพื้นฐานการพัฒนารถถังกลางของโซเวียต ในยุคต่อๆ มา อาทิ รถถังกลางแบบ T54 และ รถถังกลางแบบ T62,ด้าน ซีเอ็นเอ็นรายงานว่า แม้ว่าปัจจุบันรัสเซียจะมีรถถังหลักที่ทันสมัยรุ่นต่างๆ มากมาย แต่ไม่มีรถถังรุ่นใดจะอยู่ในหัวใจคนรัสเซียมากไปกว่า T34 ที่เป็นฮีโร่ในสงคราม และนั่นจึงเป็นเหตุผลที่กระทรวงกลาโหมรัสเซียอยากได้ T34-85 ของ สปป.ลาวทั้ง 30 คันกลับไป เพื่อนำรถถังเหล่านี้ไปร่วมขบวนพาเหรดฉลองชัยชนะในวันวีเดย์ 9 พ.ค.2562 ในหลายๆ เมืองของรัสเซีย รวมถึงการนำเข้าฉากถ่ายทำภาพยนตร์สงครามอิงประวัติศาสตร์ เพื่อฉลองชัยชนะในสงครามโลกครั้งที่ 2.
สื่อนอกรายงานเหตุผลที่รัสเซียขอรถถัง T34-85 ของ สปป.ลาวทั้ง 30 คันกลับไป เพราะเป็นฮีโร่จากสงครามโลกครั้งที่ 2 จะได้ร่วมพาเหรดฉลองวันแห่งชัยชนะ และใช้ถ่ายภาพยนตร์สงครามอิงประวัติศาสตร์
รถถัง,รัสเซีย,สงครามโลกครั้งที่ 2,สปป.ลาว,รถถัง T34-85,ข่าวทั่วไป